ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 92/2558เรื่อง หลักเกณฑ์เพิ่มเติมในกรณีที่กองทุนลงทุนในสัญญาซื้อขายล่วงหน้า และตราสารที่มี สัญญาซื้อขายล่วงหน้าแฝง\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในข้อ 10 วรรคหนึ่ง (5) (ข) (ค) (ง) และ (จ) และ (6) แห่งประกาศคณะกรรมการกํากับตลาดทุน ที่ ทน. 87/2558 เรื่อง การลงทุนของกองทุน ลงวันที่ 17 ธันวาคม พ.ศ. 2558 สํานักงานออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 16 มกราคม พ.ศ. 2559 เป็นต้นไปข้อ ๒ ในประกาศนี้ "กองทุน" หมายความว่า กองทุนรวม กองทุนส่วนบุคคล หรือกองทุนสํารองเลี้ยงชีพ แล้วแต่กรณี "บริษัทจัดการ" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม หรือการจัดการกองทุนส่วนบุคคล แล้วแต่กรณี "สัญญาซื้อขายล่วงหน้า" หมายความว่า สัญญาซื้อขายล่วงหน้าตามกฎหมายว่าด้วยสัญญาซื้อขายล่วงหน้า หรือสัญญาซื้อขายล่วงหน้าตามกฎหมายต่างประเทศที่มีลักษณะในทํานองเดียวกัน "สัญญาซื้อขายล่วงหน้าที่อ้างอิงเครดิต" (credit derivatives) หมายความว่า สัญญาซื้อขายล่วงหน้าที่มีลักษณะเป็นการเคลื่อนย้ายความเสี่ยงด้านเครดิตของทรัพย์สินที่ได้รับการประกันความเสี่ยง (obligation) จากคู่สัญญาฝ่ายหนึ่งไปยังคู่สัญญาอีกฝ่ายหนึ่งตามมาตรฐานสากล โดยคู่สัญญาฝ่ายหนึ่งซึ่งมีภาระผูกพันที่จะต้องชําระเงินให้แก่คู่สัญญาอีกฝ่ายหนึ่งเมื่อเกิดเหตุการณ์ที่มีผลต่อการชําระหนี้ (credit event) ของทรัพย์สินที่ได้รับการประกันความเสี่ยง จะได้รับผลตอบแทนหรือค่าธรรมเนียมสําหรับการมีภาระผูกพันดังกล่าว ซึ่งมีลักษณะของธุรกรรมเป็นไปตามที่กําหนดในข้อ 7.2 ของส่วนที่ 6 : ธุรกรรมประเภท derivatives ในภาคผนวก 3 แห่งประกาศการลงทุน "ประกาศการลงทุน" หมายความว่า ประกาศคณะกรรมการกํากับตลาดทุนว่าด้วยการลงทุนของกองทุน "ทรัพย์สินที่ได้รับการประกันความเสี่ยง" หมายความว่า ประเภทและลักษณะของทรัพย์สินที่ข้อตกลงตามสัญญาซื้อขายล่วงหน้าที่อ้างอิงเครดิตอ้างอิงถึง (obligation category and obligation characteristics) "เหตุการณ์ที่มีผลต่อการชําระหนี้" หมายความว่า เหตุการณ์ที่เกี่ยวข้องกับความสามารถในการชําระหนี้ตามที่ระบุในข้อตกลงของตราสารหรือสัญญา "ปัจจัยอ้างอิง" (underlying) หมายความว่า สินค้าหรือตัวแปรที่ถูกอ้างอิงโดยสัญญาซื้อขายล่วงหน้าที่อ้างอิงเครดิต "ตัวชี้วัด" (benchmark) หมายความว่า ตัวชี้วัดของกองทุน ซึ่งเป็นดัชนีหรือองค์ประกอบของดัชนีที่มีการเผยแพร่อย่างกว้างขวางและสอดคล้องกับนโยบายการลงทุนของกองทุนนั้น "การลงทุนแบบซับซ้อน" หมายความว่า การลงทุนในสัญญาซื้อขายล่วงหน้าที่มีกลยุทธ์แบบซับซ้อน (complex strategic investment) หรือการลงทุนในสัญญาซื้อขายล่วงหน้าที่มีความซับซ้อน (exotic derivatives)หมวด ๑ หลักเกณฑ์เกี่ยวกับสัญญาซื้อขายล่วงหน้า ที่ไม่ใช่เพื่อการลดความเสี่ยง \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๓ หลักเกณฑ์เพิ่มเติมสําหรับกรณี ที่มีการลงทุนแบบซับซ้อน \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๔ หลักเกณฑ์เกี่ยวกับสัญญาซื้อขายล่วงหน้า ที่ไม่ใช่เพื่อการลดความเสี่ยง \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_หมวด ๒ หลักเกณฑ์เกี่ยวกับการลดความเสี่ยงในทรัพย์สิน ที่กองทุนลงทุนโดยใช้สัญญาซื้อขายล่วงหน้า\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๕ หลักเกณฑ์เพิ่มเติมสําหรับกรณี ที่มีการลงทุนแบบซับซ้อน \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๖ ในการคํานวณอัตราส่วนการลงทุนที่คํานวณตามผู้ออกทรัพย์สินหรือคู่สัญญา (single entity limit) และตามกลุ่มกิจการ (group limit) สําหรับทรัพย์สินของกองทุนที่มีการลดความเสี่ยงโดยสัญญาซื้อขายล่วงหน้าที่อ้างอิงเครดิตที่เป็นไปตามเงื่อนไขที่กําหนดในข้อ 7 ให้ใช้ส่วนต่างของมูลค่ายุติธรรมของทรัพย์สินดังกล่าวหักด้วยมูลค่าขั้นสูงที่คู่สัญญามีหน้าที่ต้องชําระหนี้ตามสัญญาซื้อขายล่วงหน้าที่อ้างอิงเครดิต มาใช้ในการคํานวณอัตราส่วนการลงทุนสําหรับทรัพย์สินดังกล่าวแทนได้ ในกรณีที่ส่วนต่างที่คํานวณได้มีค่าเท่ากับหรือต่ํากว่าศูนย์ บริษัทจัดการจะไม่นําทรัพย์สินดังกล่าวมาคํานวณอัตราส่วนการลงทุนที่คํานวณตามผู้ออกทรัพย์สินหรือคู่สัญญา (single entity limit) และตามกลุ่มกิจการ (group limit) ก็ได้ข้อ ๗ สัญญาซื้อขายล่วงหน้าที่อ้างอิงเครดิตตามข้อ 6 ต้องมีลักษณะดังต่อไปนี้ (1) คู่สัญญาอีกฝ่ายหนึ่งในสัญญาดังกล่าวมีอันดับความน่าเชื่อถือในอันดับที่สูงกว่าหรือเทียบเท่ากับอันดับความน่าเชื่อถือของทรัพย์สินตามข้อ 6 ที่สัญญาดังกล่าวมุ่งลดความเสี่ยง (2) สัญญาดังกล่าวเป็นสัญญาที่มีประสิทธิภาพตามข้อ 8 หมวด ๓ หลักเกณฑ์เกี่ยวกับสัญญาซื้อขายล่วงหน้า ที่ไม่ใช่เพื่อการลดความเสี่ยง \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๙ ในการดําเนินการตามหมวดนี้ ให้บริษัทจัดการจัดทําและจัดเก็บเอกสารที่แสดงถึงการดําเนินการดังกล่าวไว้เพื่อให้สํานักงานสามารถตรวจสอบได้ส่วน ๑ การคํานวณฐานะการลงทุน \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๐ เพื่อประโยชน์ในการคํานวณ global exposure limit ตามประกาศการลงทุนให้บริษัทจัดการคํานวณฐานะการลงทุนในสัญญาซื้อขายล่วงหน้าของกองทุนตามวิธีการที่สอดคล้องกับนโยบายการลงทุนในสัญญาซื้อขายล่วงหน้าของกองทุน ดังต่อไปนี้ (1) กรณีกองทุนลงทุนในสัญญาซื้อขายล่วงหน้าที่ไม่ใช่การลงทุนแบบซับซ้อน ให้บริษัทจัดการคํานวณฐานะการลงทุนในสัญญาซื้อขายล่วงหน้าโดยใช้วิธี commitment approach ตามที่กําหนดในส่วนที่ 2 ของภาคผนวกที่แนบท้ายประกาศนี้ (2) กรณีกองทุนลงทุนในสัญญาซื้อขายล่วงหน้าที่เป็นการลงทุนแบบซับซ้อน ให้บริษัทจัดการคํานวณฐานะการลงทุนในสัญญาซื้อขายล่วงหน้าโดยใช้วิธีใดวิธีหนึ่งที่เหมาะสมและสอดคล้องกับนโยบายการลงทุนของกองทุน ดังนี้ (ก) relative VaR approach ตามที่กําหนดในส่วนที่ 3 ของภาคผนวกที่แนบท้ายประกาศนี้ ในกรณีที่ตัวชี้วัดไม่มีองค์ประกอบเป็นสัญญาซื้อขายล่วงหน้าที่ไม่มีวัตถุประสงค์เพื่อการลดความเสี่ยง (unleveraged benchmark) ทั้งนี้ ในการคํานวณมูลค่าความเสียหายสูงสุด (value-at-risk : VaR) ของทรัพย์สินทั้งหมดที่กองทุนลงทุน เพื่อเปรียบเทียบกับมูลค่าความเสียหายสูงสุดตามตัวชี้วัด จะต้องใช้สมมติฐานและวิธีการคํานวณในลักษณะเดียวกัน (ข) absolute VaR approach ตามที่กําหนดในส่วนที่ 3 ของภาคผนวกที่แนบท้ายประกาศนี้ ในกรณีที่ไม่มีตัวชี้วัดหรือมีตัวชี้วัดที่นอกเหนือจากตัวชี้วัดตาม (ก) การคํานวณฐานะการลงทุนตามวรรคหนึ่ง (2) ให้บริษัทจัดการระบุสมมติฐานที่ใช้ในการคํานวณไว้ในโครงการจัดการกองทุนรวมด้วยส่วน ๒ หลักเกณฑ์เพิ่มเติมสําหรับกรณี ที่มีการลงทุนแบบซับซ้อน \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ตอน ๑๑ บริษัทจัดการต้องทําการทดสอบผลกระทบต่อมูลค่าทรัพย์สินที่กองทุนลงทุนหากเกิดเหตุการณ์ที่มีนัยสําคัญ (stress test) อย่างน้อยเดือนละ 1 ครั้ง และเมื่อมีกรณีดังต่อไปนี้ (1) มีการเปลี่ยนแปลงทรัพย์สินที่กองทุนลงทุนอย่างมีนัยสําคัญ (2) เกิดเหตุการณ์ที่มีผลกระทบต่อสภาวะตลาดอย่างมีนัยสําคัญ ให้บริษัทจัดการนําผลการทดสอบตามวรรคหนึ่งมาใช้ประกอบการบริหารความเสี่ยงและการพิจารณาลงทุนของกองทุนอย่างเหมาะสมด้วยข้อ ๑๒ ในการทดสอบตามข้อ 11 บริษัทจัดการต้องใช้สมมติฐานที่เหมาะสมโดยคํานึงถึงค่าสหสัมพันธ์ (correlation) ระหว่างทรัพย์สินที่ลงทุนซึ่งอาจเปลี่ยนแปลงไป โดยต้องทบทวนสมมติฐานดังกล่าวอย่างน้อยปีละ 1 ครั้งและเมื่อเกิดเหตุการณ์ที่มีนัยสําคัญต่อการลงทุนของกองทุน ข้อ ๑๓ ในกรณีที่เป็นกองทุนรวมหรือกองทุนสํารองเลี้ยงชีพที่จดทะเบียนจัดตั้งแล้วไม่น้อยกว่า 1 ปี หรือเป็นกองทุนส่วนบุคคลที่บริษัทจัดการกองทุนส่วนบุคคลรับจัดการกองทุนส่วนบุคคลดังกล่าวมาแล้วไม่น้อยกว่า 1 ปี บริษัทจัดการต้องทดสอบความถูกต้อง (back testing) ของแบบจําลองการคํานวณมูลค่าความเสียหายสูงสุด (VaR model) ของกองทุนดังกล่าวอย่างน้อยเดือนละ 1 ครั้ง โดยต้องใช้วิธีทดสอบตามมาตรฐานสากล เช่น มาตรฐาน Kupiec test (1995) หรือมาตรฐานของ Bank for International Settlements (1996) เป็นต้น ทั้งนี้ ให้ใช้สมมติฐานบนการเปรียบเทียบระหว่างมูลค่าของทรัพย์สินที่กองทุนลงทุนของวันใดวันหนึ่ง ณ สิ้นวัน กับมูลค่า ณ สิ้นวันของวันถัดมา โดยเสมือนไม่มีการเปลี่ยนแปลงสถานะการลงทุน (clean back testing) ข้อ ๑๔ ในกรณีที่ผลการทดสอบตามข้อ 13 แสดงผลเป็นจํานวนเกินกว่าเกณฑ์ที่ยอมรับได้ตามวิธีทดสอบที่ใช้ ให้บริษัทจัดการปรับปรุงแบบจําลองการคํานวณมูลค่าความเสียหายสูงสุด (VaR model) เพื่อให้อยู่ในกรอบของเกณฑ์ที่ยอมรับได้ ทั้งนี้ ภายใน 90 วันนับแต่วันที่บริษัทจัดการทราบผลการทดสอบดังกล่าวหมวด ๔ การคํานวณฐานะการลงทุนในคู่สัญญาตาม สัญญาซื้อขายล่วงหน้าและในทรัพย์สิน ที่เป็นปัจจัยอ้างอิง \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๕ ในกรณีที่กองทุนลงทุนในสัญญาซื้อขายล่วงหน้าซึ่งซื้อขายนอกศูนย์ซื้อขายสัญญาซื้อขายล่วงหน้า (OTC derivatives) ให้บริษัทจัดการคํานวณฐานะการลงทุนในคู่สัญญาซื้อขายล่วงหน้าดังกล่าวเพื่อใช้ในการคํานวณอัตราส่วนการลงทุนที่คํานวณตามผู้ออกทรัพย์สินหรือคู่สัญญา (single entity limit) และตามกลุ่มกิจการ (group limit) โดยให้เป็นไปตามวิธีการที่กําหนดในส่วนที่ 4 ของภาคผนวกที่แนบท้ายประกาศนี้ ข้อ ๑๖ การคํานวณฐานะการลงทุนในทรัพย์สินที่เป็นปัจจัยอ้างอิงของสัญญาซื้อขายล่วงหน้าหรือตราสารที่มีสัญญาซื้อขายล่วงหน้าแฝง เพื่อใช้ในการคํานวณอัตราส่วนการลงทุนที่คํานวณตามผู้ออกทรัพย์สินหรือคู่สัญญา (single entity limit) ตามกลุ่มกิจการ (group limit) และตามประเภททรัพย์สิน (product limit) สําหรับทรัพย์สินที่จัดอยู่ในประเภท Specific Investment Product (total SIP) ในส่วนที่ 3 : อัตราส่วนการลงทุนที่คํานวณตามประเภททรัพย์สิน (product limit) ของภาคผนวก 4-retail MF-PF ภาคผนวก 4-AI หรือภาคผนวก 4-PVD แห่งประกาศการลงทุน แล้วแต่กรณี ให้ใช้วิธี commitment approach ตามที่กําหนดในส่วนที่ 2 ของภาคผนวกที่แนบท้ายประกาศนี้ โดยอนุโลมผู้มีอํานาจลงนาม - ประกาศ ณ วันที่ 17 ธันวาคม พ.ศ. 2558 (นายรพี สุจริตกุล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์